
23-TA-1390: Likumprojekts (Jauns)
Par Covid-19 infekcijas izplatības  pārvaldības likuma atzīšanu par spēku zaudējušu
TA saskaņojamie dokumenti
Likumprojekts 1.0
Anotācija (ex-ante) 1.0
MK sēdes protokollēmuma projekts 1.0
Atzinuma sniedzējs
Ārlietu ministrija
Atzinums iesniegts
14.06.2023.
Atzinuma sniegšanas termiņš
14.06.2023.
Saskaņošanas rezultāts
Nesaskaņots
Pieejamības statuss
Vispārpieejams

5. Tiesību akta projekta atbilstība Latvijas Republikas starptautiskajām saistībām
	Iebildums
Lūdzam papildināt anotācijas 5.sadaļu ar informāciju par tiesību akta projekta atbilstību Latvijas starptautiskajām saistībām cilvēktiesību jomā, jo īpaši Eiropas Cilvēka tiesību un pamatbrīvību aizsardzības konvencijas 6.pantam, kas garantē personu tiesības uz taisnīgu tiesu. Likumprojekts paredz līdz 2023.gada 31.decembrim un attiecībā uz lietām, kuru izskatīšana uzsākta Covid-19 infekcijas izplatības pārvaldības likuma spēkā esības laikā, līdz to izskatīšana pabeigta saglabāt kārtību, kādā lietu izskatīšana bija noteikta Covid-19 pandēmijas un šī likuma spēkā esības laikā. Proti, normatīvais akts paredz vēl kādu laiku saglabāt regulējumu, kas paredzēja plašāku lietu rakstveida un attālinātu izskatīšanu, nekā noteikts procesuālajos likumos. Šādu atkāpi no ierastā regulējuma būtu jāpamato ar nepieciešamības un samērīguma izvērtējumu, kā arī aprakstu par personai pieejamajām procesuālajām garantijām, lai skaidri norādītu, ka šādu regulējumu nepieciešams saglabāt.

